Ён першым у беларускай літаратуры звярнуўся да жанру гістарычнага дэтэктыва. Яго хвалявалі і антыфеадальная, антыклерыкальная барацьба, і паўстанне 1863 — 64 гадоў, і многія іншыя пытанні бурнага і вірлівага часу. Адметна, што яго продкі былі шляхецкага саслоўя, паходзілі з беларускага Падняпроўя, з Рагачова, Мсціслава, Магілёва, іншых беларускіх гарадоў. А адзін са сваякоў пісьменніка па матчынай лініі — Тамаш Грыневіч удзельнічаў у паўстанні 1863— 64 гадоў.